שמואל רויטל

שמואל רויטל (15 באוקטובר 1928 - 18 ביוני 2015) היה משפטן ומומחה בתחומי תכנון ובנייה ושלטון מקומי, מחברם של ספרי משפט.

ביוגרפיה 
רויטל נולד ברובנו, באותה תקופה בשלטון פולין. עלה עם משפחתו לארץ ישראל בשנת 1935. הוא התגורר בילדותו ברעננה ולמד בבית הספר היסודי "מגד". כנער למד בישיבת לומז'ה בפתח תקווה. שירת במלחמת השחרור בחטיבת אלכסנדרוני. למד משפטים באוניברסיטה העברית בירושלים וקיבל תואר דוקטור למשפטים בשנת 1972. שימש כמשפטן בשירות המדינה – במשרד מבקר המדינה וכסגן היועץ המשפטי של נציבות תלונות הציבור.

שימש מרצה לדיני תכנון ובנייה באוניברסיטה העברית בירושלים, באוניברסיטת בר-אילן ובמרכז האקדמי למשפט ולעסקים ברמת גן.

ספריו 
דיני התכנון והבניה (עוקדן) – הוצאת סדן, עוקדן חוקים תקנות ופסקי דין בנושאי התכנון והבנייה, בעוד שהחוקים והתקנות מלווים בפרשנות המחבר. העוקדן נכתב על ידי ד"ר שמואל רויטל אשר אף זיכה אותו בפרס השלטון המקומי.
דיני רישוי עסקים – הוצאת סדן, 2009, עוקדן בנושא רישוי עסקים בישראל.

קישורים חיצוניים
 ד"ר שמואל רויטל, עו"ד, באתר של הוצאת סדן
 

עורכי דין ישראלים
אנשי העלייה החמישית
בוגרי בית ספר מגד (רעננה)
בוגרי האוניברסיטה העברית בירושלים: משפטים
בעלי תואר דוקטור מהאוניברסיטה העברית בירושלים
ישראלים שנולדו ב-1928
ישראלים שנפטרו ב-2015